Un român, fotbalist amator în Italia, scapă de o acuzație de viol / A fost arestat la sfârșitul lunii ianuarie, dar a fost salvat de testele ADN
Stanislav Bahirov, în vârstă de 25 de ani, născut în Ucraina, dar cetățean român, muncitor în Italia de mai mulți ani și fotbalist amator la Avs Vogherese 1919 în Serie D, a scăpat de o acuzație de viol în urma testelor ADN, anunță Corriere della Sera.
El a fost arestat în ianuarie, sub acuzația de agresiune sexuală asupra unei fete de 19 ani în Piazza Caserta din Milano în noaptea de 22 spre 23 octombrie.
Bărbatul a fost eliberat din închisoare în urma rezultatelor testului ADN. Investigațiile au exclus, de fapt, ca urmele genetice găsite pe fată nu sunt ale lui.
Românul a negat, în fața judecătorului, după arestarea de la sfârșitul lunii ianuarie, că ADN-ul ar putea fi al său. După analiză, avocata Daniela Damiano a depus o cerere de revocare a măsurii preventive, care a fost admisă de judecător.
Tânărul de 25 de ani recunoscuse că s-a întâlnit cu fata în acea seară și că a vorbit cu ea. Dar, contrar celor de care îl acuză ancheta procurorului Rosaria Stagnaro și a Brigăzii Mobile din Milano, el ar fi plecat atunci când fata de 19 ani, care era beată, l-ar fi făcut să înțeleagă că își dorea o relație.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank